[bookmark: _GoBack]Na temelju članka 25. stavka 2. Zakona o zaštiti potrošača („Narodne novine“ broj 41/14, 110/15. i 14/19) i članka 45. Statuta Općine Novo Virje („Službeni glasnik Koprivničko-križevačke županije“ broj 6/13. i 3/18), općinski načelnik Općine Novo Virje dana 2. prosinca 2019. donio je
P O S L O V N I K 
o radu Savjeta za zaštitu potrošača javnih usluga na području Općine Novo Virje

Članak 1.
Ovim Poslovnikom uređuje se sastav, nadležnost i način rada Savjeta za zaštitu potrošača javnih usluga na području Općine Novo Virje (u daljnjem tekstu: Savjet).

Članak 2.
Sjedište Savjeta je u Općini Novo Virje, Trg Vladimira Jagarinca 5, Novo Virje.

Članak 3.
Savjet ima predsjednika i potpredsjednika Savjeta koje biraju članovi Savjeta na konstituirajućoj sjednici.

Članak 4.
Administrativno-tehničke poslove za Savjet (priprema sjednica, stručni i drugi poslovi), kao i komunikaciju između potrošača i Savjeta obavlja Jedinstveni upravni odjel Općine Novo Virje (u daljnjem tekstu: JUO).

Članak 5.
Sjednice Savjeta održavaju se po potrebi.
Konstituirajuću sjednicu saziva općinski načelnik Općine Novo Virje.
Sjednice Savjeta saziva i njima predsjedava predsjednik Savjeta.
Iznimno od stavka 2. ovog članka, u slučaju spriječenosti predsjednika Savjeta sjednicom predsjedava potpredsjednik Savjeta.
JUO dužan je poziv za sjednicu Savjeta zajedno s pripadajućim materijalima uputiti članovima Savjeta najkasnije tri (3) radna dana prije dana održavanja sjednice.
Iznimno u opravdanim slučajevima, poziv za sjednicu Savjeta zajedno s pripadajućim materijalima članovima se može uputiti najkasnije 24 sata prije održavanja sjednice.
Sjednica Savjeta može se održati ako je na njoj prisutna većina članova. 
Savjet donosi sve odluke većinom glasova prisutnih članova.
Na sjednici Savjeta vodi se zapisnik.
Zapisničara određuje JUO. Zapisnik potpisuje zapisničar i predsjednik Savjeta.
U zapisnik se unose mjesto, dan i sat početka i završetka sjednice, prisutne osobe na sjednici i tijek raspravljanja na sjednici.
Savjet je dužan na zahtjev općinskog načelnika podnijeti pismeno izvješće o radu Savjeta.

Članak 6.
Sjednice Savjeta održavaju se u terminu prema dogovoru članova.
Sjednice Savjeta održavaju se u pravilu u prostorijama Općine.

Članak 7.
Članovi Savjeta obavljaju funkcije člana Savjeta bez naknade. 

Članak 8.
JUO čuva dokumentaciju koja se odnosi na rad Savjeta.
Dokumentacija o radu Savjeta čuva se 5 (pet) godina.

Članak 9.
Ovaj Poslovnik stupa na snagu prvog dana od dana donošenja.

